अजीत पवार ने कहा- नए चेहरों को आगे लाना NCP की परंपरा
NCP President Sharad Pawar Roti Remark NCP अध्यक्ष शरद पवार ने गुरुवार को कहा कि रोटी पलटने का वक्त आ गया है। किसी ने मुझसे कहा कि रोटी सही समय पर पलटनी है।
NCP अध्यक्ष शरद पवार ने गुरुवार को कहा कि रोटी पलटने का वक्त आ गया है। किसी ने मुझसे कहा कि रोटी सही समय पर पलटनी है। न पलटे तो कड़वी हो जाती है। शरद पवार ने मुंबई में युवा मंथन कार्यक्रम के दौरान ये बात कही। इस पर अजीत पवार ने कहा कि नए चेहरों को आगे लाना NCP की परंपरा रही है।
अजीत पवार बोले- नए चेहरों को मौका दिया जाता है
अजीत पवार ने कहा कि पवार साहब ने 55 से 60 साल के अपने करियर में कई बार संगठन में सुधार किया है। हमने देखा है कि कैसे नए चेहरों को मौका दिया जाता है और आगे बढ़ाया जाता है। आरआर पाटिल, दिलीप वाल्से पाटिल, छगन भुजबल, सुनील तटकरे और यहां तक कि मुझे भी अपना काम दिखाने का मौका मिला।
इसी तरह मैं चाहता हूं कि विधायक, सांसद, सहकारी क्षेत्रों और पार्टी संगठनों में नए चेहरे सामने आएं। पार्टी में यह पुरानी परंपरा रही है कि नए चेहरे आगे आते हैं और पुराने चेहरों को हटा दिया जाता है।
शिवसेना प्रवक्ता बोले-अजीत पवार को दरकिनार कर देंगे
शिवसेना के प्रवक्ता नरेश म्हस्के ने दावा किया कि शरद पवार की टिप्पणी का मतलब है कि वह अजीत पवार को दरकिनार कर देंगे। उन्होंने कहा कि एक बच्चा भी समझ जाएगा कि शरद पवार की रोटी वाली टिप्पणी का मतलब यह है कि वह पार्टी में एक नए नेतृत्व का सुझाव दे रहे हैं। इसका मतलब है कि वह अजीत पवार को दरकिनार कर देंगे।
कुछ दिन पहले अजीत पवार ने कहा था-2024 क्यों, अब भी CM बनना चाहता हूं
हाल ही में भाजपा में जाने की अटकलों के लिए चर्चित रहे NCP नेता और शरद पवार के भतीजे अजित पवार एक बयान देकर सुर्खियों में थे। पवार ने कहा था कि 2024 ही क्यों, अब भी मैं CM बनने की ख्वाहिश रखता हूं। दरअसल पवार से मीडिया ने सवाल किया था कि क्या वह 2024 के महाराष्ट्र विधानसभा चुनाव में बड़े पद का लक्ष्य रख रहे हैं। पूरी खबर यहां पढ़ें...
महाराष्ट्र की राजनीति से जुड़ी ये खबरें भी पढ़ सकते हैं...
पवार बोले- महाराष्ट्र में आज गठबंधन, कल का पता नहीं, कहा- हमारी इच्छा साथ काम करने की है
महाराष्ट्र में NCP के रुख से उद्धव ठाकरे की शिवसेना, NCP और कांग्रेस की महा विकास अघाड़ी (MVA) गठबंधन पर संकट दिख रहा है। NCP प्रमुख शरद पवार ने रविवार को अमरावती में कहा था कि आज हम MVA का हिस्सा हैं और काम करने की इच्छा रखते हैं। लेकिन केवल इच्छा ही हमेशा पर्याप्त नहीं होती है। सीटों के बंटवारे, कोई समस्या है या नहीं इन सब पर अभी चर्चा नहीं हुई है। ऐसे में आज महाराष्ट्र में अघाड़ी है लेकिन कल का पता नहीं है। पूरी खबर यहां पढ़ें...
अजित पवार ने ट्विटर अकाउंट से NCP का झंडा हटाया, भाजपा को समर्थन देने की अटकलों पर बोले- मैं पूरी तरह से NCP के साथ हूं और रहूंगा
NCP नेता और शरद पवार के भतीजे अजित पवार ने पार्टी छोड़ने की अटकलों को खारिज कर दिया था। अजित ने कहा था- बेवजह गलतफहमी फैलाई जा रही हैं। किसी विधायक का हस्ताक्षर नहीं लिया गया है। भाजपा के साथ जाने की खबरों में कोई सच्चाई नहीं है। जब तक जान में जान है तब तक NCP से जुड़ा रहूंगा। चाहो तो एफिडेविट पर लिख कर दे दूं! पूरी खबर यहां पढ़ें...